2021. gada 2. janvārī

**Noslēgusies piektā Pasaules kausa pirmā diena**

Sestdien, 2. janvārī Eberspacher Pasaules kausa piektā posma pirmā sacensību diena noslēdzās ar vīru sacesnībām, kurā piedalījās 32 sportisti, no tiem arī latvieši – Riks Kristens Rozītis un Artūrs Dārznieks.

Artūram Dārzniekam pēc pirmā brauciena 17. vieta, finišējot 49.804 sekundēs, bet Rikam Kristenam Rozītim 26. pozīcija, sasniedzot 121 km/h un finišējot 50.099 sekundēs.

Līderis pēc pirmā brauciena – titulētais vācu kamaniņu braucējs Fēliks Lohs *(Felix Loch),* kurš finišēja 49.061 sekundēs. Otrais – krievs Romāns Repilovs (*Roman Repilov*), kas Loham piekāpās 0.139 sekundes, bet trešais – starta rekorda īpāšnieks Johaness Ludvigs *(Johannes Ludwig)* [+0.315].

Otrajā braucienā par vienu vietu pakāpties izdevās Artūram Dārzniekam, divu braucienu summā ierindojoties 16. pozīcijā [+1.260]. Savukārt Rikam Kristenam Rozītim pēc labi aizvadīta otrā brauciena izdevās apsteigt trīs konkurentus un izcīnīt 23. vietu [1.766].

Pārliecinoša uzvara Fēliksam Loham *(Felix Loch)* [1:38.218], otro vietu saglabāja Romāns Repilovs Repilovs (*Roman Repilov*), divu braucienu summā līderim piekāpjoties 0.285 sekundes. Savukārt trešais – vācietis Johaness Ludvigs *(Johannes Ludwig)* [+0.701].

Svētdien, 3. janvārī Eberspacher Pasaules kausa piektais posms turpināsies ar dāmu sacensībām, pēc kurām tiks aizvadīta arī komandu stafete.

Kā vienmēr mūsu sportistu gaitām seko līdzi tiešraidē Helio un Shortcut kanālā Best4Sport TV.

Svētdiena, 3. janvāris

10.20 1. brauciens – Sievietes

11.45 2. brauciens – Sievietes

13.40 Komandu stafete

Informāciju sagatavoja:

LKSF sabiedrisko attiecību speciāliste

Ieva Ose

Tel. 28266456